En 10 centimeter høj skulptur af en dreng, et rød/lilla tørklæde, en blå/grøn perlehalskæde, en forsølvet musling og to glasfugle. Alle sammen kunstværker, der er forsvundet fra gangene på Farsø Sygehus, fortæller vagthavende ved politiet i Løgstør. Værkerne har en samlet værdi på 4.000 kroner og er stjålet i tidsrummet tirsdag den 9. oktober klokken 22.00 til torsdag den 11. oktober klokken 7.30.
Måske inspireret af det nylige tyveri af Guldhornene eller måske bare på udkig efter julegaver. Det ved politiet endnu ikke, men faktum er at en række kunstværker er stjålet fra Farsø Sygehus.